Title: กฎกระทรวง ฉบับที่ 5 (พ.ศ.2535)  ออกตามความในพระราชบัญญัติคุ้มครองผู้ประสบภัยจากรถ พ.ศ.2535

กฎกระทรวง

กฎกระทรวง
ฉบับที่
๕ (พ.ศ. ๒๕๓๕)
ออกตามความในพระราชบัญญัติคุ้มครองผู้ประสบภัยจากรถ
พ.ศ.
๒๕๓๕

อาศัยอำนาจตามความในมาตรา ๕ และมาตรา ๑๓
แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕
รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้

ข้อ ๑  ในกรณีบริษัทบอกเลิกกรมธรรม์ประกันภัยก่อนครบกำหนดความคุ้มครองไม่ว่าด้วยเหตุใดบริษัทต้องแจ้งการบอกเลิกเป็นหนังสือล่วงหน้าไม่น้อยกว่าสามสิบวันไปยังผู้เอาประกันภัยตามภูมิลำเนาที่ทราบครั้งสุดท้าย
โดยทางไปรษณีย์ลงทะเบียนตอบรับและบริษัทต้องแจ้งการบอกเลิกนั้นไปยังนายทะเบียนภายในเจ็ดวัน
นับแต่วันที่บริษัทส่งหนังสือบอกเลิกไปยังผู้เอาประกันภัย

ข้อ ๒ 
ในกรณีผู้เอาประกันภัยบอกเลิกกรมธรรม์ประกันภัยก่อนครบกำหนดความคุ้มครองไม่ว่าด้วยเหตุใด
ให้บริษัทแจ้งการบอกนั้นให้นายทะเบียนทราบเป็นหนังสือภายในเจ็ดวันนับแต่วันที่กรมธรรม์ประกันภัยสิ้นสุดความคุ้มครอง

ข้อ ๓  เมื่อได้มีการบอกเลิกสัญญาประกันภัยตามข้อ
๑ หรือข้อ ๒
แล้วแต่กรณีให้เจ้าของรถนั้นส่งคืนเครื่องหมายที่แสดงว่ามีการประกันความเสียหายสำหรับผู้ประสบภัยจากรถแก่นายทะเบียนหรือทำลายเครื่องหมายนั้นให้อยู่ในสภาพที่ใช้ไม่ได้ภายในกำหนดเวลาดังต่อไปนี้
(๑)
กำหนดเวลาสินห้าวันนับแต่วันครบกำหนดสามสิบวันนับแต่วันที่บริษัทได้บอกเลิกกรมธรรม์ประกันภัยตามข้อ
๑
(๒)
กำหนดเวลาสิบห้าวันนับแต่วันที่ผู้เอาประกันภัยบอกเลิกกรมธรรม์ประกันภัยตามข้อ ๒

ข้อ ๔[๑]  กฎกระทรวงนี้ให้ใช้บังคับตั้งแต่วันที่ ๖
ตุลาคม พ.ศ. ๒๕๓๕ เป็นต้นไป

ให้ไว้
ณ วันที่ ๑๗ กันยายน พ.ศ. ๒๕๓๕
อมเรศ
ศิลาอ่อน
รัฐมนตรีว่าการกระทรวงพาณิชย์

หมายเหตุ
:- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๑๓ วรรคสอง
แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ บัญญัติให้การกำหนดหลักเกณฑ์และวิธีการในการแจ้งการบอกเลิกกรมธรรม์ประกันภัยและการส่งคืนเครื่องหมายหรือการทำให้เครื่องหมายแสดงการจัดให้มีการประกันความเสียหายใช้ต่อไปไม่ได้ต้องกระทำโดยกฎกระทรวงจึงจำเป็นต้องออกกฎกระทรวงนี้

นันทพล/ปรับปรุง
๘
ธันวาคม ๒๕๔๙

[๑]
ราชกิจจานุเบกษา.เล่ม ๑๐๙/ตอนที่ ๑๐๔/หน้า ๒๖/๓๐ กันยายน ๒๕๓๕